എരഞ്ഞോളി പുതിയ പാലം: ഇഴഞ്ഞുനീങ്ങി നിര്മാണം കാത്തിരിപ്പ് നീളും എരഞ്ഞോളി പുതിയ പാലം: ഇഴഞ്ഞുനീങ്ങി നിര്മാണം കാത്തിരിപ്പ് നീളുംPHOTO.....MAILനിര്മാണപ്രവൃത്തി എന്ന് തീരുമെന്ന് കരാറുകാര്ക്കും ഒരുനിശ്ചയമില്ലതലശ്ശേരി: കൂര്ഗ് റോഡിലെ എരഞ്ഞോളി സമാന്തരപാലം നിര്മാണം തുടങ്ങിയിട്ട് ആറു വര്ഷം. ഇടതുമുന്നണി തുടര്ഭരണത്തിന് മുമ്ബേ പാലം നിര്മാണം പൂര്ത്തിയാകുമെന്നാണ് കരുതിയിരുന്നത്. എന്നാല്, അതുണ്ടായില്ല. അവസാനമായി സര്ക്കാറിന്െറ നൂറുദിന പദ്ധതിയിലുള്പ്പെടുത്തിയിട്ടും കാര്യമുണ്ടായില്ല. സമാന്തര പാലത്തിന്െറ നിര്മാണപ്രവൃത്തി എന്ന് തീരുമെന്ന് കരാറുകാര്ക്കും ഒരുനിശ്ചയമില്ല. നാട്ടുകാരെയാകെ ദുരിതത്തിലാക്കി നിര്മാണം ഇഴഞ്ഞുനീങ്ങുകയാണിവിടെ. ആഗസ്റ്റ് 30നകം പൂര്ത്തിയാക്കാനാണ് അവസാനമായി തീരുമാനിച്ചത്. ഈ വര്ഷം തീരുമ്ബോഴേക്കും പാലം യാഥാര്ഥ്യമാകുമോ എന്നാണ് നാട്ടുകാര് ചോദിക്കുന്നത്. പാലത്തിന്െറ ഇരുവശത്തെയും അനുബന്ധ റോഡ് നിര്മാണം ഇപ്പോള് പാതിവഴിയിലാണ്. മത്സ്യഫാമിന് തൊട്ടുള്ള ഭാഗത്തെ നിര്മാണം നിലച്ചിട്ട് ആഴ്ചകളായി. തലശ്ശേരിയില്നിന്ന് വരുന്ന ഭാഗത്താണ് ഇപ്പോള് നിര്മാണം നടക്കുന്നത്. മുമ്ബുള്ളതിനേക്കാള് വളരെ കുറച്ച് തൊഴിലാളികള് മാത്രമാണ് പാലം നിര്മാണപ്രവൃത്തിയിലേര്പ്പെട്ടിരിക്കുന്നത്.അനുബന്ധ റോഡ് നിര്മാണം നടക്കുന്നതിനാല് ഗതാഗത നിയന്ത്രണമേര്പ്പെടുത്തിയിരിക്കുകയാണ്. കൂത്തുപറമ്ബില്നിന്ന് തലശ്ശേരിയിലേക്കുള്ള വാഹനങ്ങള് മാത്രമാണ് ഇപ്പോള് നിലവിലുള്ള പാലത്തിലൂടെ കടത്തിവിടുന്നത്. തലശ്ശേരിയില്നിന്ന് കൂത്തുപറമ്ബിലേക്കുള്ള വാഹനങ്ങള് സംഗമം കവലയില്നിന്ന് കുയ്യാലി വഴിയാണ് പോകുന്നത്.ഒരുവശത്തുകൂടി മാത്രം വാഹനം പോകുമ്ബോഴും പലപ്പോഴും പാലം കടക്കാന് ഏറെസമയം കാത്തുനില്ക്കേണ്ട അവസ്ഥയാണിപ്പോഴും. തുടരത്തുടരെയുള്ള മഴയില് നിലവിലുള്ള റോഡും തകര്ന്ന് തരിപ്പണമായി. കുണ്ടും കുഴിയുമായി മാറിയ റോഡിലൂടെ ആടിയുലഞ്ഞാണ് വാഹനങ്ങളുടെ യാത്ര. കുഴിയില് നിറയെ ചളിവെള്ളം കെട്ടിനില്ക്കുന്നതിനാല് ഇരുചക്ര വാഹനങ്ങള് അപകടത്തിലാവുന്നതും പതിവായി. കാല്നടയാത്രക്കാരുടെ ദേഹത്തുള്പ്പെടെ ചളി തെറിക്കുകയാണെന്നും നാട്ടുകാര് പറഞ്ഞു. സമാന്തര റോഡിന്െറ ഇരുവശവും കരിങ്കല്ല് ഇട്ട് ഉയര്ത്തിയാണ് നിര്മാണം. ഇതിനെതിരെയും ആപേക്ഷമുയരുകയാണ്. ഉറപ്പുകളെല്ലാം പാഴായി പാലം നിര്മാണം പൂര്ത്തിയാക്കുമെന്ന് പറഞ്ഞ തീയതികളൊക്കെ വെറുതെയായി. നിര്മാണം എന്ന് പൂര്ത്തിയാക്കുമെന്നതിനെക്കുറിച്ച് ഇപ്പോള് വ്യക്തമായ മറുപടിയില്ല. തലശ്ശേരിക്കും കൂത്തുപറമ്ബിനുമിടയിലെ പ്രധാനപ്പെട്ട പാലമാണിത്. ദുരിതയാത്രക്ക് എപ്പോഴാണ് ഇവിടെ അറുതിയുണ്ടാവുകയെന്ന് ഉദ്യോഗസ്ഥര്ക്കും നിശ്ചയമില്ല. കഴിഞ്ഞ വര്ഷം സെപ്റ്റംബറില് നിര്മാണം പൂര്ത്തിയാക്കാന് എം.എല്.എയും സബ് കലക്ടറും ഉള്പ്പെടെയുള്ളവര് പങ്കെടുത്ത യോഗത്തില് തീരുമാനിച്ചതാണ്. ഒരുവര്ഷം കഴിഞ്ഞിട്ടും നിര്മാണം പാതിവഴിയിലാണ്.തലശ്ശേരിവളവുപാറ റോഡ് നിര്മാണത്തിന്െറ ഭാഗമാണ് പാലം നിര്മാണവും. കെ.എസ്.ടി.പിയാണ് നിര്മാണപ്രവൃത്തി നടത്തുന്നത്.നേരത്തെ തിരക്കുള്ള സമയത്ത് വാഹനങ്ങള് എരഞ്ഞോളി മത്സ്യഫാമിന് സമീപത്തുനിന്ന് വഴിതിരിച്ചുവിടുകയാണ് ചെയ്തിരുന്നത്. ഇപ്പോള് കുയ്യാലി വഴി വാഹനങ്ങള് തിരിച്ചുവിടാന് തുടങ്ങിയതോടെ സംഗമം കവല മുതല് കൊളശ്ശേരി വരെയുള്ള റോഡില് ഗതാഗതതടസ്സം പതിവായി. ട്രെയിന് പോകാന് കുയ്യാലി റെയില്വേ ഗേറ്റ് അടച്ചാല് വാഹനങ്ങളുടെ നീണ്ടനിരയാണ്. ഗതാഗതം നിയന്ത്രിക്കാന് പലപ്പോഴും ട്രാഫിക് പൊലീസ് പാട്ടുപെടുകയാണ്.തലശ്ശേരിയില്നിന്ന് കൂത്തുപറമ്ബിലേക്ക് പോകുന്ന വാഹനങ്ങള്ക്ക് ഇപ്പോള് കുയ്യാലിപ്പാലം കടന്നുപോകലാണ് ഏറ്റവും വലിയ കടമ്ബ. ചോനാടം കവലയിലെത്തിയാല് പിന്നെ യാത്രക്ക് വലിയ തടസ്സമില്ല. പാലത്തിന്െറ ഇപ്പോഴുള്ള നിര്മാണത്തിന് ഇനിയുംമാസങ്ങളെടുക്കുമെന്നാണ് സൂചന. ദിവസേന ആയിരക്കണക്കിന് യാത്രക്കാര് കടന്നുപോകുന്ന റൂട്ടിലാണ് പാലം പാതിവഴിയില് കിടക്കുന്നത്.തലശ്ശേരി കൂത്തുപറമ്ബ് റൂട്ടില് എപ്പോഴും തിരക്കുള്ള പാലത്തിന്െറ നിര്മാണം പൂര്ത്തിയാക്കുന്നതില് അധികൃതര് അലംഭാവം കാണിക്കുന്നതായി തുടക്കം മുതല് പരാതി ഉയര്ന്നിരുന്നു. പാലത്തിന്െറ ഭാഗമായി കോപ്പാലം, കൊളശ്ശേരി ഭാഗങ്ങളില് റോഡില് അടിപ്പാതയുണ്ട്. സര്വിസ് റോഡ് നിര്മിക്കണംതലശ്ശേരിവളവുപാറ റോഡ് പദ്ധതിയുടെ ഭാഗമായാണ് എരഞ്ഞോളി പാലത്തിന് സമാന്തരപാലം നിര്മാണം തുടങ്ങിയത്. ജലപാത വരുന്നതിന്െറ ഭാഗമായി ഉയരം കൂട്ടാന് തീരുമാനിച്ചതോടെയാണ് നിര്മാണം തടസ്സപ്പെടാന് തുടങ്ങിയത്. പാലത്തിന്െറ നിര്മാണവേഗം കുറയുന്നുവെന്ന പരാതിയെ തുടര്ന്ന് കെ.എസ്.ടി.പി പ്രോജക്ട് ഡയറക്ടറായിരുന്ന എം.ജെ. രാജമാണിക്യം 2019 ഡിസംബറില് പാലം സന്ദര്ശിച്ചു. 2020 ഏപ്രില് 30ന് പാലം തുറന്നുകൊടുക്കുമെന്ന് അന്ന് ഉറപ്പുനല്കിയതാണ്. 2020 മാര്ച്ച് 30ന് നിര്മാണം പൂര്ത്തിയാക്കുമെന്ന് കരാറുകാരനും സമ്മതിച്ചു. എന്നാല്, നിര്മാണം ഇപ്പോഴും എങ്ങുമെത്തിയില്ല. പാലത്തിന്െറ നിര്മാണം വേഗത്തിലാക്കാന് കാര്യക്ഷമമായ ഇടപെടലുണ്ടാവുന്നില്ലെന്ന ആക്ഷേപം ഇതിനകം ശക്തമായിട്ടുണ്ട്.